Diari Oficial de la Generalitat Valenciana


Sumari del DOGV 3231, del 28-04-1998 (1998/3229)

DECRET 48/1998, de 15 d'abril, del Govern Valencià, pel qual es disposa la creació de deute públic de la Generalitat Valenciana durant 1998.
--------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1998/04/15/48/dof/vci/html**

### Dades del document

Número de DOGV
:   3231

Data del DOGV
:   28-04-1998

Secció del DOGV
:   I. DISPOSICIONS GENERALS

Número del document
:   1998/3229


Data del document
:   15-04-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 48/1998, de 15 d'abril, del Govern Valencià, pel qual es disposa la creació de deute públic de la Generalitat Valenciana durant 1998. [1998/X3229]
  
La Llei 15/1997, de 29 de desembre, de Pressupostos de la Generalitat Valenciana per a l'exercici 1998, al títol V, article 33, autoritza el Govern Valencià perquè, a proposta del conseller d'Economia, Hisenda i Administració Pública, incremente el deute de la Generalitat Valenciana, amb la limitació que el saldo viu d'aquest el 31 de desembre de 1998 no supere el saldo l'1 de gener de 1998 en més de 06.762.486 milers de pessetes. L'apartat següent del mateix article precisa que aquest límit serà efectiu al terme de l'exercici, podrà superar-se durant aquest, i preveu els casos pels quals es revisarà automàticament.
  
D'acord amb les previsions del text refós de la Llei d'Hisenda Pública de la Generalitat Valenciana, el Govern Valencià pot fixar les característiques del deute públic i els criteris relatius a la seua gestió, com també les directrius a què la Conselleria d'Economia, Hisenda i Administració Pública ha d'ajustar-se en l'exercici de les seues competències en la matèria. Correspon a l'Institut Valencià de Finances, dins dels criteris generals fixats pel conseller d'Economia, Hisenda i Administració Pública, exercir les competències que li han estat atribuïdes en matèria de gestió de l'endeutament de la Generalitat Valenciana, segons allò disposat en els decrets 132/1992, de 20 de juliol i 94/1996, de 21 de maig, ambdós del Govern Valencià.
  
En virtut d'això, a proposta del conseller d'Economia, Hisenda i Administració Pública, i amb la deliberació prèvia del Govern Valencià, en la reunió del dia 15 d'abril de 1998,
  
DECRETE
  
Article 1
  
La Conselleria d'Economia, Hisenda i Administració Pública, a través de l'Institut Valencià de Finances, emetrà o contractarà deute públic de la Generalitat Valenciana fins l'import màxim de 07.405.337.379 de pessetes, a càrrec de l'endeutament net per a l'exercici de 1998, una vegada deduïda la variació d'actius financers, i es podrà materialitzar en pessetes o en divises.
  
Article 2
  
El deute creat segons el que disposa aquest decret es regirà pel que estableix el Decret 94/1996, de 21 de maig, del Govern Valencià.
  
DISPOSICIONS FINALS
  
Primera
  
S'autoritza el conseller d'Economia, Hisenda i Administració Pública per a adoptar les mesures i les resolucions que siguen necessàries per al desplegament i l'execució d'aquest decret.
  
Segona
  
Aquest decret entrarà en vigor l'endemà de la publicació en el Diari Oficial de la Generalitat Valenciana.
  
València, 15 d'abril de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda y Administració Pública,


Còpia Permalink ELI